NWR ควัก 49 ลบ. ฮุบ “บ.เทสท์เมคเคอร์” ลุยธุรกิจผลิต-จำหน่ายอาหาร-เครื่องดื่ม
NWR ควัก 49 ลบ. ฮุบ “บ.เทสท์เมคเคอร์” ลุยธุรกิจผลิต-จำหน่ายอาหาร-เครื่องดื่ม
11 ก.ค. 2561

บริษัท เนาวรัตน์พัฒนาการ จำกัด (มหาชน) หรือ NWR เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (ตลท.) ว่า ตามมติที่ประชุมคณะกรรมการอนุมัติให้ลงทุนในบริษัท เทสท์เมคเคอร์ จำกัด โดยมีทุนจดทะเบียนเริ่มแรก 5,000,000 บาท ทุนจดทะเบียนปัจจุบัน 50,000,000 บาท โดยบริษัทถือหุ้น 99%
สำหรับมูลค่าการลงทุน NWR ถือหุ้น 99% ของทุนจดทะเบียน 50,000,000 บาท เท่ากับ 49,500,500 บาท หรือคิดเป็น 0.3912% ของสินทรัพย์รวมตามงบการเงินรวมของบริษัท ณ วันที่ 31 มี.ค. 61
อนึ่ง บริษัท เทสท์เมคเคอร์ ประกอบกิจการร้านอาหาร ผลิต และจำหน่ายอาหารสำเร็จรูป และเครื่องดื่ม
ขณะเดียวกัน ที่ประชุมคณะกรรมการบริษัท มานะ พัฒนาการ จำกัด ซึ่งเป็นบริษัทย่อยของ NWR ได้อนุมัติรายการรับความช่วยเหลือทางการเงินจาก บริษัท เค อัลลายแอนซ์ จำกัด จำนวน 12 ล้านบาท อัตราดอกเบี้ย 7.5% ต่อปี และนางสุทัศนีย์ กรรณสูต จำนวน 8 ล้านบาท อัตราดอกเบี้ย 7% ต่อปี รวมวงเงิน 20 ล้านบาท คำนวณระยะเวลา 2 ปี เป็นเงิน 2.92 ล้านบาท
สำหรับวัตถุประสงค์ในการกู้ยืมเงินกังกล่าว เพื่อเป็นการเสริมสภาพคล่องของบริษัท